open-index/open-wikipedia-markdown huggingface dataset:
Սիմբո

**Սիմբո**, կղզի Սողոմոնյան կղզիներում՝ Արևմտյան Նահանգում։ Վաղ եվրոպացիներին հայտնի էր որպես Էդդիսթոն կղզի։ Սիմբոն իրականում երկու կղզի է, փոքրը կոչվում է Նուսա Սիմբո, որը մեծ կղզուց բաժանվում է աղի ծովալճով։ Կղզիկների հավաքական տեղական անվանումը Մանդեգուգուսու է, մինչդեռ Սողոմոնյան կղզու մնացած մասում հայտնի է որպես Սիմբո։ Կղզում գոյություն ունի ակտիվ հրաբուխ՝ Օվեոն, ինչպես նաև որոշ աղի ծովալճեր և քաղցրահամ լճեր։

2007 թվականի ապրիլի 2-ին Սիմբոյում տեղի է ունեցել մեծ երկրաշարժ և ցունամի, որն այսօր հայտնի է 2007 թվականի Սողոմոնյան կղզիների երկրաշարժ անվամբ։ 12 մետրանոց ցունամին ավերել է կղզու հյուսիսային մասի երկու գյուղ և սպանել 10 մարդու։

## Ծանոթագրություններ

Կատեգորիա:Սողոմոնյան Կղզիներ
Ferdydurke

**Ferdydurke**, լեհերեն նովել։ Նովելի հեղինակը լեհ գրող Վիտոլդ Գոմբռովիչն է։ Նովելը հրատարակվել է 1937 թվականին։

## Թարգմանություններ
Առաջինը նովելը թարգմանել է իսպաներեն հենց Գոմբռովիչը։ Թարգմանությունը տպագրվել է 1947 թվականին Արգենտինայի Բուենոս Այրես քաղաքում։

1960 թվականին նովելը թարգմանվել է գերմաներեն Թիելի կողմից։ Բրազիլերեն լեզվով նովելը առաջինը անգամ հրատարակվել է 2006 թվականին Թոմաշ Բարցիսկու կողմից։

Դեռևս նովելը թարգամնվում է ևս 20 լեզուներով։

## Ծանոթագրություններ

## Արտաքին հղումներ
* Presentation, analysis and excerpt of ''Ferdydurke'' 
* Short extract
* Overview 
* Ferdydurke A. D. 1947 
* YUP page with reviews 
* [Review of the play](http://theater2.nytimes.com/mem/theater/treview.html?html_title=&tols_title=FERDYDURKE%20(PLAY)&pdate=20011114&byline=By%20BRUCE%20WEBER&id=1077011429950)
* Untranslatable elements in "Ferdydurke" 

Կատեգորիա:Նովելներ
Կատեգորիա:Վիտոլդ Գոմբրովիչի ստեղծագործություններ
Կուկիզ'15

**Կուկիզ'15** (), լեհական աջ քաղաքական կուսակցություն, որի առաջնորդն է հայտնի փանկ ռոք երաժիշտ Պավել Կուկիզը։ Կուսակցությունը պաշտոնապես գրանցված չէ Լեհաստանի քաղաքական կուսակցությունների ցանկում, քանի որ երկրում կուսակցությունների նկատմամբ իրականացվող ճնշման քաղաքականության դեմ պայքարի կողմնակից է։

## Պատմություն
Կուսակցությունն իրավաբանորեն ձևավորվել է 2015 թվականի հուլիսի 28-ին, սակայն Լեհաստանի քաղաքական կուսակցությունների ցանկում ընդգրկված չէ։ Կուսակցության առաջնորդն է դարձել ռոք երաժիշտ Պավել Կուկիզը, ով 2015 թվականին մասնակցել է Լեհաստանի նախագահի ընտրություններին և հավաքել ընտրողների ձայների ընդհանուր քանակի 21 %-ը՝ զբաղեցնելով երրորդ տեղը։ Լեհաստանի նախագահական ու խորհրդարանական ընտրություններից առաջ Պավել Կուկիզն իր նախընտրական ծրագրի շրջանակներում խոստացել է, որ ինքը չեղյալ կհամարի համամասնական ընտրական համակարգն ու կվերադարձնի ընտրությունների այն կարգը, երբ յուրաքանչյուր շրջան ուներ մեկ մանդատ։ Մեկ մանդատ ունեցող շրջանների հարցը ներառվել է 2015 թվականի սեպտեմբերին տեղի ունցած հանրաքվեում, սակայն վերջինս ճանաչվել է անվավեր։ 2015 թվականին Լեհաստանի Հանրապետության Սեյմի ընտրությունների ժամանակ «Կուկիզ'15» կուսակցությունը միացել է ծայրահեղ աջ «Ազգային շարժում» կուսակցությանը և նոր կազմավորվող Սեյմում ստացել 40 տեղ (դրանցից 5-ն զբաղեցրել են «Ազգային շարժում» կուսակցության ներկայացուցիչները)։

## Քաղաքական համոզմունքներ
2016 թվականի հունվարին «Կուկիզ'15» կուսակցության մի քանի պատգամավորներ հանդես եկան հայտարարությամբ, որ Մերձավոր Արևելքից եկած փախստականների մուտքը Լեհաստան թույլատրելու վերաբերյալ պիտի անցկացվի հանրաքվե. դրանով նրանք իրենց բողոքն էին հայտնում Եվրամիության այն որոշման դեմ, որով պարտադրվում էր թույլատրել արաբների ու աֆղանների մուտքը Լեհաստան։ Կուսակցության ներկայացուցիչների խոսքերով՝ նման որոշում կարող է ընդունել Լեհաստանի բնակչությունը, ոչ թե Եվրամիության ղեկավարությունը։ 2016 թվականի փետրվարին «Կուկիզ'15» կուսակցության պատգամավորներն առաջարկել են Լեհաստանի և Ուկրաինայի սահմանին պատ կառուցել, որը թույլ չի տա փախստականներին անօրինաբար մուտք գործել երկիր։

## Ընտրազանգված
«Կուկիզ'15» կուսակցության հիմնական ընտրազանգվածը լեհ երիտասարդությունն է. Լեհաստանի նախագահի ընտրությունների ժամանակ Պավել Կուկիզի օգտին քվեարկած ընտրողների 42%-ը կազմել են 18-29 տարեկան անձինք։

## Ծանոթագրություններ

## Արտաքին հղումներ
* «Կուկիզ'15» կուսակցության պաշտոնական կայքը 

Կատեգորիա:2015 հիմնադրումներ Լեհաստանում
Կատեգորիա:2015 հիմնադրված կուսակցություններ
Կատեգորիա:Լեհաստանի կուսակցություններ
Չարլզ Վիդոր

**Չարլզ Վիդոր** (, , ), հունգարական ծագում ունեցող ամերիկյան կինոռեժիսոր։

## Կենսագրություն
Չարլզ (սկզբնապես՝ Քարոյ) Վիդորը ծնվել է Բուդապեշտում հրեաների ընտանիքում։ Ռեժիսուրայով սկսել է զբաղվել 1920-ական թվականներին, երբ ի հայտ է եկել հնչյունային կինոն։ Առաջին համաշխարհային պատերազմի տարիներին ծառայել է ավստրո-հունգարական բանակում։

Չարլզ Վիդորի առավել հայտնի աշխատանքներն են «Շապիկի աղջիկը» (1944), «Ջիլդա» (1946), «Կարապ» (1956) և «Հրաժեշտ զենքին» (1957) ֆիլմերը։ 1958 թվականին նա դարձել է Կաննի կինոփառատոնի ժյուրիի անդամ։

Վիդորն ամուսնացած է եղել չորս անգամ.
* Դորիս Ուորներ
* Ֆրենսիս Վիդոր (1927—1931)
* Կարեն Մորլի (1932—1943)
* Էվելին Քեյս (1943—1945)։

Չարլզ Վիդորը մահացել է Վիեննայում ինֆարկտի պատճառով։ Կինոարվեստում ունեցած մեծագույն ներդրման համար նա արժանացել է աստղի Հոլիվուդի փառքի ծառուղում՝ Հոլիվուդ Բուլվար 6676-ում։

## Ռեժիսորական աշխատանքներ
* 1960 — Անդադար երգ (ավարտել է Ջորջ Կյուկորը)
* 1957 — Հրաժեշտ զենքին
* 1957 — Ջոկեր
* 1956 — Կարապ
* 1955 — Սիրիր ինձ կամ լքիր ինձ
* 1954 — Ռապսոդիա
* 1952 — Հանս Քրիստիան Անդերսեն
* 1948 — Կարմենի սիրեկանները
* 1946 — Ջիլդա
* 1944 — Շապիկի աղջիկը
* 1940 — Այն կինը
* 1932 — Ֆու Մանչուի դիմակը (Չ. Բրեբինի հետ համատեղ)

## Ծանոթագրություններ

## Արտաքին հղումներ
* 

Կատեգորիա:Ամերիկացի կինոռեժիսորներ
Կատեգորիա:Հոլիվուդյան փառքի ծառուղի
Կատեգորիա:Սրտամկանի ինֆարկտից մահացածներ
Լեդի Գագայի սկավառակագրություն

Ամերիկացի երգչուհի **Լեդի Գագայի սկավառակագրություն**ը ներառում է՝ չորս ստուդիային ալբոմներ, երեք մինի-ալբոմներ, տասնինը սինգլներ (այդ թվում մեկը, որպես հրավիրված երգչուհի), յոթ պրոմո-սինգլներ, մեկ վիդեոալբոմ և տասնութ տեսահոլովակ։ 2013 թվականի նոյեմբերի տվյալներով Lady Gaga-ի սինգլները հասել են 90 միլլիոնի, իսկ ալբոմները 25 միլիոնի ամբողջ աշխարհում։ ԱՄՆ-ում նրա ալբոմի վաճառքները հասան 7.2 միլիոնի 2011 թվականի հունիսի տվյալներով։

Գագան թողարկել է իր *[[The Fame]]* ալբոմը 2008 թվականի օգոստոսին։ 2011 թվականի տվյալներով վաճառվել է 12 միլիոն օրինակ ամբողջ աշխարհում։ *The Fame* ալբոմը հասել է երկրորդ հորիզոնականի ԱՄՆ-ում և երեք անգամ ստացել է պլատինե կարգավիճակ, ալբոմը նաև ունեցել է մեծ հաջողություններ Եվրոպայում, որտեղ նա գլխավորել է Գերմանիայի և Մեծ Բրիտանիայի հիթ-շքերթները։ Առաջին երկու «Just Dance» և «Poker Face» սինգլները զբաղեցրել են առաջին հորիզոնականները աշխարհի երկրների մեծամասնությունում, հասնելով առաջին հորիզոնականի ԱՄՆ-ում, Ավստրալիայում, Կանադայում և Մեծ Բրիտանիայում։ Ալբոմի երրորդ սինգլն է «Eh, Eh (Nothing Else I Can Say)», որը ներկայացվել է աշխարհի տարբեր երկրներում, հասնելով միայն երկրի լավագույն քսան երգերի մեջ Ավստրալիայում, Նոր Զելանդիայում և Շվեդիայում։ «LoveGame»-ը ներկայացվել է, որպես ալբոմի երրորդ սինգլ որոշ Եվրոպական երկրներում և Հյուսիսային Ամերիկայում, նաև դարձել է չորրորդ սինգլ Օվկիանիայում և Մեծ Բրիտանիայում։ «Paparazzi»-ն ներկայացվել է, որպես երրորդ սինգլ Մեծ Բրիտանիայում «Poker Face»-ից հետո, Ավստրալիայում հինգերորդ սինգլ «LoveGame»-ից հետո։ «Paparazzi»-ն հասել է Ավստրալիայի, Կանադայի, Իռլանդիայի և Մեծ Բրիտանիայի երգերի լավագույն հնգյակի մեջ, նաև մտել է Նոր Զելանդիայի և ԱՄՆ-ի լավագույն տասը երգերի մեջ։

Առաջին սինգլ «Bad Romance»-ը իր երրորդ *[[The Fame Monster]]* մինի-ալբոմից դարձել է առաջին հիթը Կանադայում, Իռլանդիայում, Մեծ Բրիտանիայում, նաև զբաղեցրել է երկրորդ հորիզոնականը ԱՄՆ-ի և Ավստրալիայի պետական հիթ-շքերթներում։ Lady Gaga-ն նաև համագործակցել է շատ այլ ուրիշ արտիստների հետ ինչպիսիք են. New Kids on the Block-ը, Բրիթնի Սփիրսը և Claude Kelly-ն։

## Ալբոմներ
### Ստուդիային ալբոմներ

### Հավաքածուներ

### Մինի-ալբոմներ

## Սինգլներ

### Պրոմո սինգլներ

## Այլ երգեր, ներառված հիթ-շքերթներում

## Տեսահոլովակ
### Վիդեոալբոմներ

### Երաժշտական տեսահոլովակ

## Ծանոթագրություններ

## Արտաքին հղումներ

Կատեգորիա:Լեդի Գագա
Կատեգորիա:Սկավառակագրություններ
Գրիգոր Տյուտյունիկ

**Գրիգոր Տյուտյունիկ** (, ), ուկրաինացի խորհրդային գրող։ Տարաս Շևչենկոյի անվան պետական մրցանակի դափնեկիր։

Գրող Գրիգորի Տյուտյունիկի կրտսեր եղբայրը։

## Կենսագրություն
Գրիգոր Տյուտյունիկը ծնվել է 1931 թվականին Զենկովի շրջանի Շիլովկա գյուղում, գյուղացու ընտանիքում։ Հայրենական պատերազմի տարիներին բնակվել է հորեղբոր մոտ Դոնբասում։ Ավարտել է Զենկովի արհեստագործական ուսումնարանը, ստացել է փականագործի որակավորում, աշխատել է Խարկովի Մալիշևի անվան գործարանում, կոլտնտեսությունում, Միրոնովի հիդրոէլեկտրակայանում։ 1951-1955 թվականներին ծառայել է խորհրդային բանակում։ Զորացրվելուց հետո երկաթուղային դեպոյում եղել է խառատ, միաժամանակ սովորել է երեկոյան դպրոցում։ 1962 թվականին ավարտել է Խարկովի համալսարանը։ Աշխատել է որպես ուսուցիչ, ապա՝ «Լիտերատուրնայա Ուկրաինա» թերթում, Կիևի Ալեքսանդր Դովժենկոյի անվան կինոստուդիայի սցենարական արվեստանոցում, 1963-1964 թվականներին՝ «Մոլոդ» և «Վեսելկա» հրատարակչություններում։

1966 թվականին լույս է տեսել Տյուտյունիկի առաջին գիրքը՝ «Սաղմնավորում», որը նոր վերելք էր ուկրաինական արձակի բնագավառում և հռչակ է բերել Գրիգոր Տյուտյունիկին։ «Ժողովուրդների բարեկամություն» ամսագիրը Տյուտյունիկի պատմվածքներն ընդգրկել է իր 1967 թվականի լավագույն հրատարակություններում։ 1968 թվականին «Գրական թերթը» հայտարարել է լավագույն պատմվածքի համախորհրդային մրցույթ, որտեղ Տյուտյունիկի «Հազարաթերթիկ» պատմվածքն արժանացել է մրցանակի։

## Մահը
1980 թվականի մարտի 6-ին Տյուտյունիկը ինքնասպան է եղել (կախվել է)։ Թաղված է Կիևի Բայկովե գերեզմանատանը։

## Պարգևներ
* Տարաս Շևչենկոյի անվան պետական մրցանակ, 1989
* Լեսյա Ուկրաինկայի անվան ՈւԽՍՀ մրցանակ, 1980

## Ստեղծագործություններ
* «Սաղմնավորում», 1966
* «Հազարաթերթիկ», 1969
* «Հայրական շեմք», 1972
* «Անտառային պահակատնակ», 1974
* «Երկնակամար», 1975
* «Կլիմկո», 1980
* «Սառը դաղձ», 1981
* «Հեռու անապատի լույսը», 1982
* «Վեպեր և վիպակներ», 1989

## Հիշատակ
«Մեկ փողոցի թանգարանի» սրահներից մեկը նվիրված է Գրիգոր Տյուտյունիկին։ 1960-ական թվականներին նա ապրել է Անդրեևյան զառիվայրի №34 տանը։ Թանգարանի ցուցափեղկին ցուցադրված են Գրիգոր Տյուտյունիկի ձեռագրերից, նամակ ընկերոջը, բնօրինակ լուսանկարների հավաքածուն։

## Ծանոթագրություններ

## Արտաքին հղումներ
* Григір Михайлович Тютюнник. Біографічна довідка ;
* Корреспондент «Украины молодой» побывала на родине знаменитых украинских писателей Григора и Григория Тютюнников;
* Детские произведения Григора Тютюнника на «Читанке».
* Произведения Тютюнника на аудиобиблиотеке litplayer 

Կատեգորիա:Ինքնասպան գրողներ
Կատեգորիա:Խարկովի ազգային համալսարանի շրջանավարտներ
Կատեգորիա:Խորհրդային գրողներ
Կատեգորիա:Խորհրդային լրագրողներ
Կատեգորիա:Խորհրդային սցենարիստներ
Կատեգորիա:Ուկրաինացի գրողներ
Ստեֆանիա Սանդրելլի

**Ստեֆանիա Սանդրելլի** (իտալ. Stefania Sandrelli, ), իտալացի դերասանուհի, Սան Սեբաստիանի կինոփառատոնի մրցանակակիր (1969 թ.)։ Արժանացել է ֆրանսիական Արվեստների և գրականության շքանշանին, իտալական «Դավիդ դի Դոնաթելլո» ազգային կինոմրցանակի եռակի մրցանակակիր։ Կինոարվեստում ունեցած ներդրումների համար նրան հանձնվել է Վենետիկի կինոփառատոնի «Ոսկե առյուծ» մրցանակը (2005 թ.)։

## Կենսագրություն
Ստեֆանիա Սանդրելլին ծնվել է Վիարեջոյում ` միջին դասի իտալական ընտանիքում։ Նրա հայրը մահացել է, երբ Ստեֆանիան դեռ ութ տարեկան էր։ 14 տարեկանում մասնակցել է «Միս Իտալիա» գեղեցկության մրցույթին, իսկ մեկ տարի անց հաղթել է իր հայրենի քաղաքում կայացած նմանատիպ մրցույթում։

Ստեֆանիա Սանդրելլիի կինոդեբյուտը կայացել է 1961 թվականին, երբ նա նկարահանվել է «Գիշերային երիտասարդություն» ֆիլմում։ Նույն թվականին նա նկարահանվել է «Ֆաշիստական ղեկավարը» և «Ամուսնալուծություն իտալական ձևով» կինոնկարներում։ Այդ ֆիլմերում նրա խաղընկերներն էին Ուգո Տոնյացին և Մարչելլո Մաստրոյանին։ Նա նկարահանվել է ռեժիսորներ Պիետրո Ջերմիի, Բեռնարդո Բերտոլուչիի, Կառլո Լիձանիի, Տինտո Բրասի և այլոց ֆիլմերում։

Ստեֆանիա Սանդրելլիի ֆիլմերում ներկայացվում էր ոչ միայն նրա հիանալի արտաքինն ու հմայքը, այլ նաև նրա արտասովոր տաղանդը։ Այդ ֆիլմերից կարելի է առանձնացնել «Գայթակղված ու լքված» (1964 թ.), «Ես նրան լավ գիտեի» (1965 թ.), «Կոնֆորմիստը» (1970 թ.), «Ալֆրեդո, Ալֆրեդո» (1972 թ.), «Ոստիկանական կոլտ - Պիթոն 357» (1976 թ.), «Խցանում - անհավանական պատմություն» (1979 թ.), «Բանալին» (1983 թ.), «Կինը հայելու մեջ» (1984 թ.), «Ակնոց ոսկյա շրջանակով» (1987 թ.) և այլ կինոնկարներ։ Բացի այդ Ստեֆանիա Սանդրելլին նկարահանվել է ֆրանսիացի, իսպանացի և պորտուգալացի ռեժիսորների ֆիլմերում։

## Անձնական կյանքը
Ստեֆանիա Սանդրելլին երկարատև սիրավեպ է ունեցել իտալացի երգիչ Ջինո Պաոլիի հետ, չնայած այն հանգամանքին, որ վերջինս ամուսնացած էր։ Նրանց դուստրը՝ Ամանդա Սանդրելլին նույնպես դերասանուհի է։

## Մասնակի ֆիլմագրությունը

## Ծանոթագրություններ

Կատեգորիա:Իտալացի դերասանուհիներ
Կատեգորիա:Իտալացի կինոդերասանուհիներ
Կատեգորիա:Արվեստի և գրականության ֆրանսիական շքանշանի ասպետներ
Ազոխ (այլ կիրառումներ)

**Ազոխ** եզրը կարող է վերաբերել

* Ազոխ՝ քարանձավ Արցախի Հանրապետության հարավային մասում՝ Հադրութի շրջանում,
* Ազոխ՝ գյուղ Արցախի Հանրապետության Հադրութի շրջանում, ներկայում գտնվում է Ադրբեջանի զինված ուժերի վերահսկողության ներքո,
* «Ազոխ» բառը նշանակում է չհասած, խակ խաղող։
Ֆլորենս Զիգֆելդ

**Ֆլորենս Զիգֆելդ**, կամ **Ֆլո Զիգֆելդ** (, ), ամերիկացի բրոդվեյան իմպրեսարիո, առավելապես հայտնի է իր սեփական «Զիգֆելդի խենթությունները» թատերական շոուի շարքից (1907 – 1931)։

## Կենսագրություն
Ֆլորենս Զիգֆելդը ծնվել է Չիկագոյում 1869 թվականի մարտի 21-ին։ Զիգֆելդի առաջին հայտնությունը զվարճանքների աշխարհում կայացել է 1893 թվականին Չիկագոյի Համաշխարհային ցուցադրության ժամանակ, որտեղ նա հանրահայտ Յուջին Սենդոուի գործակալն էր։ Առաջին հաջողությունն ունեցել է 1907 թվականին, երբ սկսվել է «Զիգֆելդի խենթությունները» շոուն, որի ցուցադրումը տևել է մինչև 1931 թվականը։ Իր շոուն հիմնվել է գեղեցկություների ելույթների վրա, որոնք պարում էին և հանդես գալիս երաժշտական համարներով։ Տարբեր ժամանակներում Զիգֆելդի հետ համագործակցել են այնպիսի երգահաններ, ինչպիսիք են Իրվինգ Բեռլինը, Ջորջ Գերշվինը և Ջորջ Քերնը։

Զիգֆելդի շոուի առաջին աստղը եղել է Աննա Հելդը։ Բացի մասնագիտական համագործակցությունից՝ նրանց կապում էին նաև սիրային հարաբերությունները, որոնք սկսվել ին 1897 թվականին և շարունակվել մինչև 1913 թվականը։ 1914 թվականին Ֆլորենսն ամուսնացել է դերասանուհի Բիլի Բյորկի հետ, որը 1916 թվականին նրան դուստր է պարգևել՝ Պատրիշային։

Շուտով նա $2,5 միլիոնով կառուցել է Զիգֆելդի թատրոնը Վեցերորդ ավենյուի վրա։ Թատրոնի բացումը կայացել է 1927 թվականի փետրվարին «Ռիո Ռիտա» հիթից, որը հեռարձակվում էր մինչև 1928 թվականի ապրիլը։ Տարբեր ժամանակներում Զիգֆելդի շոուին մասնակցել են բազում երգչուհիներ, որոնց կարիերան հենց այդ շոուից է սկսվել։ Նրանց թվում են Ֆանի Բրայսը, Ջոան Բլոնդելը, Իվ Արդենը, Լուիզա Բրուքսը, Բեսի Լավը, Փոլեթ Գոդարը, Բարբարա Սթենվիկը և այլք։

1932 թվականին իր «Զիգֆելդի խենթություններ» շոուն սկսել է հեռարձակվել ռադիոյով։ Նույն թվականին Ֆլորենսը իր ողջ գումարը կորցրեց Մեծ ճգնաժամի ժամանակ և շուտով՝ հուլիսի 22-ին, մահացավ թոքամզի բորբոքումից 63 տարեկան հասակում։ Իր մահից երկու տարի անց մեծ էկրաններին հայտնվեց կիսակենսագրական «Մեծն Զիգֆելդը» ֆիլմը, իսկ 1946 թվականին՝ «Զիգֆելդի խենթություններ» ֆիլմը, որ պատմում էր իր շոուի մասին։ Զիգֆելդի կերպարը հայտնվել է նաև Ֆանի Բրայսի մասին պատմող «Ծիծաղելի աղջիկ» ֆիլմում։

## Ծանոթագրություններ

## Արտաքին հղումներ
* Ziegfeld Productions, 1915–1932, Joseph Urban Collection, Columbia University Libraries
* Joseph Urban Stage Design Models & Documents, Joseph Urban Collection, Columbia University Libraries — Photographs of select designs for Ziegfeld shows
* Flo Ziegfeld-Billie Burke Papers, 1907-1984, held by the Billy Rose Theatre Division, New York Public Library for the Performing Arts

Կատեգորիա:Ամերիկացի թատերական ռեժիսորներ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի սցենարիստներ
Ալիսը հրաշքների աշխարհում (այլ կիրառումներ)

**Ալիսը հրաշքների աշխարհում** (), կարող է վերաբերել,

* «Ալիսը Հրաշքների աշխարհում», անգլիացի մաթեմատիկոս և գրող Լուիս Քերոլի գիրքը։
* «Ալիսը հրաշքների աշխարհում», անգլիացի կինոռեժիսոր Սեսիլ Հեպուորտի համր սև ու սպիտակ ֆիլմ։
* «Ալիսը հրաշքների աշխարհում», 1933 թվականի ամերիկյան սև-սպիտակ մանկական ֆիլմ։
* Ալիսան հրաշքների աշխարհում - Ուոլթ Դիսնեյ ընկերության մուլտֆիլմ։
* «Ալիսը հրաշքների աշխարհում», բրիտանական արտադրության 1972 թվականի երաժշտական կինոֆիլմ, ռեժիսոր՝ Ուիլյամ Սթերլինգ։
* Ալիսան հրաշքների աշխարհում - Եֆրեմ Պրուժանսկու մուլտֆիլմը
* «Ալիսան հրաշքների աշխարհում», 2010 թվականի արկածային հեքիաթ։
Ֆելիքս Սիմոնյան

**Ֆելիքս Սիմոնյան** (1942, ապրիլի 27, Երևան), հայ թավջութակահար, կոմպոզիտոր, մանկավարժ, ՀԽՍՀ վաստակավոր արտիստ (1984 թ.)։

## Կենսագրություն
Ֆելիքս Սիմոնյանը ծնվել է Երևանում։ 1960 թվականին ավարտել է Երևանի Պյոտր Չայկովսկու անվան երաժշտական դպրոցը։ Աշակերտել է ռուս դիրիժոր, թավջութակահար Մստիսլավ Ռոստոպովիչին։ 1976-1990 և 1990-2000 թվականներին եղել է Երևանի Կոմիտասի անվան պետական լարային քառյակի թավջութակահարը։ Մենահամերգներով և քառյակի կազմում հանդես է եկել Փարիզի «Gaveau Halls»-ում, Վիեննայի պետական թատրոնում, Զալցբուրգի Մոցարտեումում, Ստոկհոլմի թագավորական, Վենետիկի Դոժերի պալատում, Բուենոս Այրեսի «Colon» համերգասրահում, Պորտուգալիայի «Գալուստ Գյուլբենկյան հիմնադրամում»։ Կատարել է Ֆրանց Շուբերտի, Բեթհովենի, Օնեգերի, հայ կոմպոզիտորների ստեղծագործություններից։ Սիմոնյանի համար գրվել են ավելի քան 60 երկեր։ Նրա գրած երաժշտությունները կատարվել են Հայաստանում, Ռուսաստանում, Մոլդովայում, Վրաստանում, Հունաստանում, Շվեդիայում, Իսպանիայում, Պորտուգալիայում, Ֆրանսիայում և այլուր։

## Ստեղծագործություններ
* «Նարեկացի»
* «Տեսանելիից վեր»
* «Կիլիկիա»

### Գործիքավորումներ
* Մ. Մառե՝ «Ֆոլիա» 
* Գ. Ֆրեսկոբալդի՝ «Կասսադո», « Տոկկատա»

## Պարգևներ, մրցանակներ
* ՀԽՍՀ վաստակավոր արտիստ, 1984 թ.
* ՀՀ պետական մրցանակ

## Տես նաև
*Կոմիտասի անվան պետական լարային քառյակ

## Ծանոթագրություններ

## Արտաքին հղումներ
* Կոմիտասի անվան ազգային քառյակ 
* Կատարումներ muziekweb կայքում
* Félix Simonian : Violoncelle et composition Luciné Simonian : piano, textes, peintures

Կատեգորիա:Երևան քաղաքում ծնվածներ
Կատեգորիա:Կոմպոզիտորներ այբբենական կարգով
Կատեգորիա:ՀԽՍՀ վաստակավոր արտիստներ
Կատեգորիա:Հայ թավջութակահարներ
Կատեգորիա:Հայ կոմպոզիտորներ
Կատեգորիա:Հայ մանկավարժներ
Անեգադա

**Անեգադա** (), Վիրջինյան և Փոքր Անտիլյան կղզեախմբերի ամենահյուսիսային կղզին։ Պատկանում է Մեծ Բրիտանիային։

## Աշխարհագրություն
Անեգադա կղզու տարածքը՝ 38 կմ²։ Սա միակ մարջանյան ծագում ունեցող վիրջինյան կղզին է, որը բնակեցված է։ Ի տարբերություն կղզեխմբի մյուս կղզիների, այն ավելի տափարակ է (մինչև 8 մ)։

Կղզու վրա կան աղի լճակներ (որոշները գտնում են Ռանսարի հանձնաժողովի պաշտպանության տակ)։

Կղզում պահպանվել են վիրջինյան ցիկլուրաներ (Cyclura pinguis), որոնք նախկինում տարածված են եղել նաև Պուեռտո Ռիկոյում և հարակից կղզիներում։

Այստեղ տարածված են նաև մի քանի տեսակի կրիաներ։ Կղզին շրջապատող ջրերում կարելի է հանդիպել բազմաթիվ ձկնատեսակների. օրինակ՝ կարիբյան օմար (Metanephrops binghami)։

Կղզու վրա ապրում են նաև մարդու կողմից ներմուծվող ընտանի կենդանիներ (այծեր, ոչխարներ, էշեր)։

## Պատմություն
Կղզին հայտնի էր ծովահենների շրջանում։ Անեգանդա կղզում պահպանվել են ավելի քան 200 բեկված նավերի մնացորդներ։

## Բնակչություն
Ըստ 2007 թվականի տվյալների, կղզու բնակչությունը կազմում է մոտ 300 մարդ։

## Ծանոթագրություններ

Կատեգորիա:Կարիբյան ծովի կղզիներ
Կատեգորիա:Բրիտանական Վիրջինյան կղզիներ
Ադամս շրջան (այլ կիրառումներ)

**Ադամս** անվանումը կարող է վերաբերել ԱՄՆ հետևյալ շրջաններին․
* Ադամս շրջան - ԱՄՆ Այդահո նահանգի 44 վարչական միավորներից մեկը
* Ադամս շրջան - ԱՄՆ Այովա նահանգի 99 վարչական միավորներից մեկը
* Ադամս շրջան - ԱՄՆ Ինդիանա նահանգի 92 վարչական միավորներից մեկը
* Ադամս շրջան - ԱՄՆ Կոլորադո նահանգի 64 վարչական միավորներից մեկը
* Ադամս շրջան - ԱՄՆ Միսսիսիպի նահանգի 82 վարչական միավորներից մեկը
* Ադամս շրջան - ԱՄՆ Նեբրասկա նահանգի 93 վարչական միավորներից մեկը
* Ադամս շրջան - ԱՄՆ Փենսիլվանիա նահանգի 67 վարչական միավորներից մեկը
Ագարակի պատմության և մշակույթի անշարժ հուշարձանների ցանկ (այլ կիրառումներ)

Հայերեն Վիքիպեդիայում կան Ագարակ անվամբ հետևյալ գյուղերի պատմության և մշակույթի անշարժ հուշարձանների ցանկեր։
* Ագարակի պատմության և մշակույթի անշարժ հուշարձանների ցանկ - Արագածոտնի մարզի Աշտարակի տարածաշրջանի Ագարակ գյուղի պատմության և մշակույթի հուշարձանների ցանկը
* Ագարակի պատմության և մշակույթի անշարժ հուշարձանների ցանկ - Արագածոտնի մարզի Թալինի տարածաշրջանի Ագարակ գյուղի պատմության և մշակույթի հուշարձանների ցանկը
* Ագարակի պատմության և մշակույթի անշարժ հուշարձանների ցանկ - Լոռու մարզի Ագարակ գյուղի պատմության և մշակույթի հուշարձանների ցանկը
* Ագարակի պատմության և մշակույթի անշարժ հուշարձանների ցանկ - Սյունիքի մարզի Ագարակ գյուղի պատմության և մշակույթի հուշարձանների ցանկը
Յանկո Կրալ

**Յանկո Կրալ** (, ), սլովակ բանաստեղծ, ազգային-ազատագրական շարժման առաջնորդ, ռոմանտիզմի ներկայացուցիչ։

## Կենսագրություն
Յանկո Կրալը ծնվել է 1822 թվականին Սլովակիայի Սպիշ շրջանում, պանդոկապանի ընտանիքում։ 1837 թվականին ուսանել է Լևոչա քաղաքի ուսումնարանում, ապա՝ Կեժմարոկ քաղաքում։ 1842 թվականին ընդունվել է Բրատիսլավայի Ավետարանական սեմինարիա, որտեղ հանդիպել և ընկերացել է հայրենասեր, հասարակական գործիչ Լյուդովիտ Շտուրի հետ։ Այս ծանոթությունը հիմք է դրել Կրալի (1842-1844) գրական-ստեղծագործական գործունեությանը՝ իր վրա կրելով Շտուրի ազդեցությունը։ Շտուրի շուրջ համախմբված մի խումբ սլովակների հետ 1844 թվականի օգոստոսին մասնակցել է դեպի Կրիվան լեռն առաջին արշավախմբին։ 1845-1847 թվականներին Կրալը ճանապարհորդել է Սլովակիայում, Խորվաթիայում, Սերբիայում, Թուրքիայի եվրոպական հատվածում։ Բրատիսլավայում ստացել է իրավաբանական կրթություն և Պեշտում (Բուդապեշտ) աշխատել է որպես իրավաբան։ 1848-1849 թվականների մինչ-հեղափոխական իրադարձությունները նպաստել են Կրալի քաղաքական գործունեությանը։ 1848 թվականի մարտին նա Սլովակիայի գյուղացիների ապստամբություն բարձրացնելու անհաջող փորձ է արել։ Ձերբակալվել է Ավստրիական կայսրության իշխանությունների կողմից և դատապարտվել է կախաղանի։ 1849 թվականին Իոսիֆ Ելաչինի շնորհիվ և Ալֆրդ Վիդիշգրեցի միջնորդությամբ 10 ամսվա ազատազրկումից հետո նրան ներում է շնորհվել։ Տեղափոխվել է Մորավիա, հրաժարվել է հասարակական գործունեությունից և 1876 թվականին մահացել է որովայնային տիֆից։ Խորհրդանշական շիրիմը գտնվում է Սլովակիայի Մարտին քաղաքի Ազգային գերեզմանատանը։
ձախից|մինի

## Ստեղծագործական ուղի
Յանկո Կրալը սլովակյան ռոմանտիկ պոեզիայի հեղափոխական թևի ցայտուն ներկայացուցիչ է։ Նախահեղափոխական և հեղափոխական ժամանակաշրջանը (1843-1849) Կրալի տաղանդի ծաղկման շրջանն է, քանի որ հեղափոխությունից հետո նա դադարել է գրելուց։ 1843-1846 թվականներին աշխատել է ելուզակ Յանոշիկին նվիրված պոեմի վրա, որը մտահղացել էր ստեղծել որպես գյուղացիական հակաֆեոդալական հեղափոխությանը ապոթեոզ (պոեմն անավարտ է մնացել)։ 1844-1848 թվականներին Կրալն ստեղծել է փիլիսոփայա-լիրիկական բանաստեղծությունների շարք, որը սլովակյան գրականության մեջ է մտել «Աշխարհի դրաման» խորագրով։ Գրել է ռոմանտիկ պոեմներ, բալլադներ, երգեր, ագիտացիոն բանաստեղծություններ։ Նրա կենդանության օրոք հրատարակվել են ստեղծագործությունների միայն աննշան մասը։ Կրալի գրական ժառանգության մեծ մասը հրատարակվել է 20-րդ դարում։ Երկերի առաջին լիակատար ժողովածուն լույս է տեսել 1952 թվականին։

## Գրականություն
* Богданова И. А. Янко Краль // История словацкой литературы. - М., 1970.

## Ծանոթագրություններ

## Արտաքին հղումներ
* Životopis Janka Kráľa
* Janko Kral

Կատեգորիա:Սլովակ բանաստեղծներ
Կատեգորիա:19-րդ դարի բանաստեղծներ
Կատեգորիա:Սլովակ գրողներ
Կատեգորիա:Սլովակիայի քաղաքական գործիչներ
Կատեգորիա:Տիֆից մահացածներ
Կատեգորիա:Բանաստեղծներ այբբենական կարգով
Կատեգորիա:Անձինք նամականիշերի վրա
Կելեչի Իհեանաչո

**Կելեչի Պրոմիս Իհեանաչո** ( Kelechi Promise Iheanacho, )՝ նիգերիացի ֆուտբոլիստ, «Մանչեսթեր Սիթի» ակումբի հարձակվող։ 17 տարեկանների աշխարհի չեմպիոն։

## Ակումբային կարիերա
Կելեչին նիգերիական «Տաիվո» ֆուտբոլային դպրոցի աշակերտ է։
2014 թվականի հունվարին պայմանագիր կնքեց «Մանչեսթեր Սիթի» ակումբի հետ։ Մեծերի թիմում իր դեբյուտը անցկացրեց 2015 թվի օգոստոսի 29-ին ընդդեմ «Ուոտֆորդ» ակումբի։ Իր առաջին գոլը նա խփեց 2015 թվականի սեպտեմբերի 12-ին «Քրիսթալ Փելս»-ի դարպասը։ 2016 թվականի հունվարի 30-ին դարձավ հեթ-թրիկի հեղինակ գրավելով «Աստոն Վիլլա» ակումբի դարպասը։

## Կարիերան հավաքականում
2013 թվականին երիտասարդ ֆուտբոլիստը մասնակցեց երիտասարդների աշխարհի առաջնությանը։ Առաջնությունում նա անցկացրեց բոլոր խաղերը, իսկ նրա հավաքականը դարձավ չեմպիոն։ Դեբյուտային խաղում ընդդեմ Մեքսիկայի Կելեչին դարձավ պոկերի հեղինակ։ Գոլ խփեց նաև եզրափակչում։ Նա վաստակեց Ոսկե Գնդակը և արծաթե խաղակոշիկ։ Նա նույնպես գրավեց իրանցիների դարպասը։

## Ծանոթագրություններ

Կատեգորիա:2018 թվականի ֆուտբոլի աշխարհի առաջնության մասնակիցներ
Կատեգորիա:Անգլիայի լեգեոներ ֆուտբոլիստներ
Կատեգորիա:Մանչեսթեր Սիթիի ֆուտբոլիստներ
Կատեգորիա:Նիգերիայի հավաքականի ֆուտբոլիստներ
Կատեգորիա:Նիգերիացի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Լեսթեր Սիթիի ֆուտբոլիստներ
Կատեգորիա:Սևիլյայի ֆուտբոլիստներ
Կատեգորիա:Սելտիկի ֆուտբոլիստներ
Կատեգորիա:Միդլսբրոյի ֆուտբոլիստներ
Սվետոզար Գուրբան Վայանսկի

**Սվետոզար Գուրբան Վայանսկի** (իսկական անունը՝ Սվետոզար Գուրբան, , ), սլովակ բանաստեղծ, արձակագիր, գրաքննադատ, հրապարակախոս։ 19-րդ դարի վերջի և 20-րդ դարի սկզբի Սլովակիայի քաղաքական ու մշակութային ականավոր գործիչ։

## Կենսագրություն
Սվետոզար Գուրբան Վայանսկին ծնվել է 1847 թվականին Սլովակիայի ազգային զարթոնքի քաղաքական գործիչ և գրող Յոզեֆ Միլոսլավ Գուրբանի ընտանիքում։ Նախնական կրթությունն ստացել է հայրենի քաղաքում, այնուհետև ուսումը շարունակել է Մոդրայում, Ցեշինում, Շտենդալում։ Ավարտել է Բանսկա-Բիստրիցայի գիմնազիան, որից հետո ընդունվել է Բրատիսլավայի ակադեմիա, որտեղ ուսումնասիրել է իրավագիտություն, վերապատրաստվել է Բուդապեշտում։ Տրնավայում, Բուդապեշտում, Բրատիսլավայում և Վիեննայում զբաղվել է իրավաբանի կարիերայով, հետագայում Սկալիցայում բացել է իր սեփական իրավաբանական գրասենյակը։ 1878 թվականից եղել է Մարտինեում հրատարակվող «Národnie noviny» թերթի խմբագիրը, 1906 թվականից՝ գլխավոր խմբագիր։ Լրագրողական և հասարակական գործունեության ընթացքում մի քանի անգամ բանտարկվել է, բազմիցս եղել է Ռուսաստանում, Պրահայում, Բուդապեշտում, Վիեննայումն, Մյունխենում։ 19-րդ դարի 80-ական թվականներին եղել է տաղանդավոր բանաստեղծ, արձակագիր, լրագրող։ Լյուդովիտ Շտուրի նման գլխավորել է գրողների և ազգային մշակութային գործիչների ամբողջ դպրոց։ Որպես իսկական պանսլավիստ՝ նա սլովակ ժողովրդի փրկությունն ակնկալել է ռուս ժողովրդից և քննադատվել է «Hlas» ամսագրի շուրջ համախմբված մի խումբ բուրժուական դեմոկրատների կողմից։ Համագործակցել է «Orol» ամսագրի հետ, 1881 թվականին վերսկսել է «Slovenské pohlady» թերթի հրատարակությունը։ 1894 թվականից մինչև մահը եղել է «Živena» սլովակ կանանց ընկերության քարտուղարը։ Եղել է նաև «Naprej» ուսանողական միավորման անդամ և Սլովակիայի ազգային կուսակցության ակտիվ գործիչ։

## Ստեղծագործություններ
մինի
Վայանսկուն է պատկանում սլովակյան սոցիալական վեպի ստեղծման պատիվը։
* «Տարիներու ծովը», 1879 
* «Լծի տակից», 1884 
* «Բանաստեղծություններ», 1890 
* «Չորացած ճյուղ», 1884
* «Արմատ և ընձյուղներ», 1895-1896
* «Կոտլին», 1901 
* «Թեկնածուն», 1881
* «Պառավի ամառ», 1882
* «Թռչող ստվերներ», 1883

## Գրականություն
* Sobrané diela, sv. I-18, Turč. sv. Martin, 1936-49; в рус. пер. — Летящие тени, в кн.: Словацкие повести и рассказы, М., 1953.
* Vlček J., Dejiny literatury slovenskej, Brat., 1953.

## Ծանոթագրություններ

## Արտաքին հղումներ
* Svetozár Hurban Vajanský

Կատեգորիա:Սլովակ բանաստեղծներ
Կատեգորիա:Գրական կեղծանուններով հայտնի հեղինակներ
Կատեգորիա:Սլովակ արձակագիրներ
Կատեգորիա:Սլովակիայի քաղաքական գործիչներ
Կատեգորիա:Սլովակ գրողներ
Միրոնծմինդա

**Միրոնծմինդա** (), գյուղ Վրաստանում։ Գտնվում է Իմերեթի մարզի Խարագաուլի շրջանում։

## Դիրք
Գյուղը գտնվում է ծովի մակարդակից 560 մետր բարձրության վրա։ Շրջկենտրոն Խարագաուլից հեռու է 6 կմ։

## Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 0 մարդ, մեծամասնությունը՝ վրացիներ։

## Տրանսպորտ
Գյուղը շրջկենտրոն Խարագաուլի հետ կապված է ավտոխճուղով։ Տարածքով է անցնում Թբիլիսի-Բաթում երկաթուղին։

Ամենամոտ օդանավակայանը գտնվում է Քութայիս քաղաքում։

## Ծանոթագրություններ

Կատեգորիա:Խարագաուլի շրջան
Կատեգորիա:Վրաստանի գյուղեր
Վագիֆ Մուստաֆազադե

**Վագիֆ Ազիզ օղլի Մուստաֆազադե** (, ), ադրբեջանցի ջազ երգահան և երաժիշտ։

## Կենսագրություն
Վագիֆ Մուստաֆազադեն ծնվել 1940 թվականի մարտի 16ին, Բաքվում։ Հոր մահից հետո ապագա կոմպոզիտորի դաստիարակությամբ զբաղվել է իր մայրը, ով ադրբեջանական ժողովրդական երաժշտության դասատու էր։ 1957 թվականին Վագիֆը ընդունվել է Բաքվի երաժշտական քոլեջ։

## Ստեղծագործություններ
Վագիֆ Մուստաֆազադե — Ադրբեջանի պատմության մեջ առավել հայտնի և հաջողակ ջազային կատարող, ջազի նոր ուղղության հիմնադիր՝ադրբեջանակ ջազ-մուղամ։ Նա նաև հիմնադրել է բազում անսամբլներ, որոնցից առաջինը դարձել է «Կավկազ» ջազ-տրիոն։

## Վագիֆ Մուստաֆազադեի մասին
* *«Նրա երաժշտությունը շատ ժամանակակից է և միևնույն ժամանակ դրանից բխում է կոմկասյան երաժշտության խորհրդավոր և պապենական ձայնը։ Սա հեքիաթ է, որը պատմել է Շաքերիզադան 1002-րդ գիշերը»* — շվեդ երաժիշտ Յոհանսոն։
* *«Վագիֆ Մուստաֆազադե`աշխարհի լավագույն դաշնակահարներից մեկը»* — Վաշինգտոնյան ջազ-ակումբի նախագահ Դ. Բեկեր։

## Ծանոթագրություններ

## Արտաքին հղումներ
* Восточный Джаз Вагифа Мустафа-заде 
* Джазовая музыка Вагифа Мустафа-заде прозвучала в Таллинне через 40 лет // Novosti ERR, 12.10.2010

Կատեգորիա:Ադրբեջանցի երաժիշտներ
Կատեգորիա:Ադրբեջանցի ջազմեններ
Կատեգորիա:Բաքվի երաժշտական ակադեմիայի շրջանավարտներ
2022

## Իրադարձություններ
### Հունվար
* Հունվարի 2 — Ղազախստանում բողոքի ցույցերի մեկնարկը։
* Հունվարի 23 — ՀՀ նախագահ Արմեն Սարգսյանը հրաժարական է տալիս։

### Փետրվար
* Փետրվարի 4-20 — Չինաստանի մայրաքաղաք Պեկինում մեկնարկում են ձմեռային 24-րդ Օլիմպիական խաղերը։
* Փետրվարի 21 — Ռուսաստանի նախագահ Վլադիմիր Պուտինը հրամանագիր է ստորագրում Լուգանսկի Ժողովրդական Հանրապետությունը և Դոնեցկի Ժողովրդական Հանրապետությունը Ուկրաինայից անկախ հռչակելու մասին և սկսում է զորքեր տեղափոխել տարածաշրջան։
* Փետրվարի 24 — Ռուս-ուկրաինական ճգնաժամի շրջանակներում Ռուսաստանը սկսում է լայնածավալ ներխուժում Ուկրաինա։

### Մարտ
* Մարտի 8 — Ռուսաստանի Ուկրաինա ներխուժման արդյունքում ՄաքԴոնալդսը դադարեցնում է իր գործունեությունը Ռուսաստանում։
* Մարտի 13 — Վահագն Խաչատուրյանը դառնում է Հայաստանի նախագահ։

### Ապրիլ
* Ապրիլի 24
** Հայաստանում բողոքի ցույցեր են սկսվում Ղարաբաղի հարցում զիջումների դեմ։
** Էմանուել Մակրոնը հաղթում է Ֆրանսիայի նախագահական ընտրություններում։

### Հուլիս
* Հուլիսի 7 — Բորիս Ջոնսոնը հրաժարական է տալիս Միացյալ Թագավորության վարչապետի պաշտոնից։
* Հուլիսի 8 — սպանվում է Ճապոնիայի նախկին վարչապետ Շինզո Աբեն։

### Օգոստոս
* Օգոստոսի 14 — «Սուրմալու» առևտրային կենտրոնում գործող հրավառություն նյութերի պահեստում հրդեհ է բռնկվում, որը հանգեցնում է խոշոր պայթյունի։ Պայթյունի հետևանքով զոհվում է առնվազն 16 մարդ և վիրավորվում ավելի քան 60 հոգի։
* Օգոստոսի 17-18 — «Սուրմալու» առևտրային կենտրոնում պայթյունի պատճառով Հայաստանում և Արցախում հայտարարվում է երկօրյա սուգ։

### Սեպտեմբեր
* Սեպտեմբերի 8 — Մահացել է Մեծ Բրիտանիայի թագուհի Եղիսաբեթ II-ը։ Թագուհու մահից հետո նրա որդին՝ Չարլզը, դարձավ Միացյալ Թագավորության և Ազգերի Համագործակցության նոր թագավորը։
* Սեպտեմբերի 13 — Ադրբեջանը սկսում է ռազմական բախումներ Հայաստանի արևելյան սահմանների նկատմամբ։
* Սեպտեմբերի 16 — Իրանում բողոքի ցույցեր են բռնկվել այն բանից հետո, երբ Մահսա Ամինին մահացավ երկրի «բարոյականության ոստիկանության» կալանքի տակ։
* Սեպտեմբերի 30 — Ռուսաստանի նախագահ Վլադիմիր Պուտինը ստորագրել է Դոնեցկի, Լուգանսկի, Խերսոնի և Զապորոժժիայի օկուպացված շրջանները Ռուսաստանի Դաշնության կազմ կլանելու մասին պայմանագրերը։

### Հոկտեմբեր
* Հոկտեմբերի 8 — Պայթյուն է տեղի ունեցել Ղրիմի կամրջի վրա, որը կապում է Ղրիմը և Ռուսաստանը, որի հետևանքով երեք մարդ է զոհվել և մասնակի փլուզվել է Ղրիմի թերակղզու և Ռուսաստանի մայրցամաքային միակ ճանապարհային կամրջի մասնակի փլուզումը։
* Հոկտեմբերի 10 — Զանգվածային հրթիռային հարվածներ Ուկրաինայի խոշորագույն քաղաքների քաղաքացիական ենթակառուցվածքներին։
* Հոկտեմբերի 25 — Լիզ Թրասը 45 օր հետո հրաժարական է տալիս Միացյալ Թագավորության վարչապետի պաշտոնից՝ դարձնելով նրան երկրի պատմության ամենակարճ վարչապետը։  Նրան փոխարինում է Ռիշի Սունակը։
* Հոկտեմբերի 29 — Ավելի քան 158 մարդ է զոհվել և 197 մարդ է վիրավորվել Հելոուինի տոնակատարության ժամանակ առաջացած հրմշտոցի հետևանքով Սեուլում, Հարավային Կորեա։

### Նոյեմբեր
* Նոյեմբերի 15 — Ծնվել է Երկրի խորհրդանշական ութ միլիարդերորդ բնակիչը։
* Նոյեմբերի 20-դեկտեմբերի 18 — Միջին Արևելքի Կատարում մեկնարկում է ֆուտբոլի աշխարհի 22-րդ առաջնությունը։

## Մահեր

## Ծանոթագրություններ

Կատեգորիա:2022
Այրվող գրադարան (կտավ)

**Այրվող գրադարան** (La bibliothèque en feu, A biblioteca em fogo), պորտուգալացի նկարիչ Մարիա Էլենա Վիեռմա դա Սիլվայի 1974 թվականին ստեղծած կտավը, որը գտնվում է Լիսաբոնի Գալուստ Գյուլբենկյան հիմնադրամի Ժոզե Ազերեդո Պերջիգաո ժամանակակից արվեստի կենտրոնում։

## Նկարագրություն
Նկարում պատկերված է դարչնագույն շրջանակված ուղղաձիգ ուղղանկյունների շարք, որը հիշեցնում է գրադարանի գրադարակներում շարված գրքեր։
Կտավը ներկված է խավար կարմիր և շագանակագույն երանգներով և հիշեցնում է նկարչի՝ Ռեյմսի սուրբ Ջեյմս եկեղեցու համար ստեղծված աշխատանքը, որտեղ պատկերված ժամանակակից պատուհանները փոխարինում են Առաջին համաշխարհային պատերազմի վնասները։ Պատուհանի առաջադրանքը Մարիա Էլենա Վիեռմա դա Սիլվան հաղթել է չեխ նկարիչ Յոզեֆ Սիմայի հետ և ստեղծվել է 1966-1976 թվականներին՝ միաժամանակ աշխատելով Ժակ Սիմոնի (1890-1974) արտադրամասում, ով աշխատում էր նաև Մարկ Շագալի հետ Ռեյմսի տաճարի պատուհանների վրա։ Սիման հայտնի է եղել գրքերի կազմեր ստեղծելու և սիմետրիկ ձևավորման գործում։

Կտավն ունի 178,4 սմ բարձրություն, 158,4 սմ լայնություն, 3,6 սմ խորություն, նյութը՝ կտավ, յուղաներկ։ Գալուստ Գյուլբենկյան հիմնադրամը կտավը ձեռք է բերել 1979 թվականի հունիսի 27-ին։

## Ծանոթագրություններ

## Գրականություն
* Hors Catalogue - Un projet Gulbenkian à propos de sa collection, Amiens, Maison de la Culture d\'Amiens, 1997, ISBN 2 903082 70 8

## Արտաքին հղումներ
* Կտավը Europeana կայքում

Կատեգորիա:1974 նկարներ
Կոնստանտին Ակսակով

**Կոնստանտին Սերգեևիչ Ակսակով** (, ), ռուս հրապարակախոս, բանաստեղծ, գրաքննադատ, պատմագետ և լեզվաբան, սլավոնասեր, Սերգեյ Տիմոֆեևիչ Ակսակովի և Օլգա Սեմյոնովնա Զապլատինայի ավագ որդին։ Եղել է ռուս սլավոնասերների պարագլուխն ու գաղափարախոսը։

Կյանքի առաջին ինը տարիներն անցկացրել է ծննդավայրում, 1826 թվականին ընտանիքի հետ տեղափոխվել Մոսկվա։ 1830-ական թվականների սկզբին սովորել է Միխայիլ Պետրովիչ Պոգոդինի մասնավոր դպրոց-պանսիոնում։ Այդ ժամանակաշրջանում աչքի էր ընկել իր ընդունակություններով, հետաքրքրասիրություններով և լուրջ զբաղմունքներով։ 1832 թվականին տասնհինգամյա Ակսակովը դարձել է Մոսկվայի համալսարանի բանասիրական բաժնի ուսանող, որտեղ դասավանդում էին պրոֆեսորներ Պավլովը, Նադեժդինը, Պոբեդոնոսցևը։ 1835 թվականին ստացել է թեկնածուական դիպլոմ։ Ուսում ստանալով համալսարանում, միաժամանակ Բելինսկու և Բոդյանսկու հետ դաձել է Ստանկևիչի խմբակի անդամ։ Այդ ժամանակաշրջանում նա տարված էր գերմանական դասական փիլիսոփայությամբ, որի ազդեցությունը զգացվում էր նրա աշխատանքներում, անգամ նրա 1846 թվականի մագիստերական աշխատանքում։ 1837 թվականին կապվել է սլավոնասերների խմբակին։ 1838 թվականին մեկնել է արտասահման և վերադարձել հինգ ամիս անց։

## Ծանոթագրություններ

## Գրականություն
* 
* https://iphlib.ru/greenstone3/library/collection/newphilenc/document/HASH6747b0d47baf36eacfee67 
* Словарь членов Общества любителей Российской словесности при Московском Университете|4—6|10
* *Кулешов А. С. Наумов О. Н.* Аксаковы. Поколенная роспись . — М.: «Территория», 2009.
* 
* 

## Արտաքին հղումներ
* Аксаков, Константин Сергеевич — Биография. Библиография. Высказывания
* Биография Константина Сергеевича Аксакова
* Работы К. С. Аксакова

Կատեգորիա:19-րդ դարի բանաստեղծներ
Կատեգորիա:19-րդ դարի փիլիսոփաներ
Կատեգորիա:Նովոդևիչյան գերեզմանատանը թաղվածներ
Կատեգորիա:Ռուս բանաստեղծներ
Կատեգորիա:Ռուս լեզվաբաններ
Կատեգորիա:Ռուս հրապարակախոսներ
Կատեգորիա:Ռուս քննադատներ
Կատեգորիա:Ռուսագետներ
Կատեգորիա:Տուբերկուլոզից մահացածներ
Beauty and a Beat

**Beauty and a Beat**, կանադացի փոփ-երգիչ Ջասթին Բիբերի երկրորդ՝ Believe ալբոմի, երրորդ սինգլը։ Վերնագիրը հիմնված է Beauty and the Beast ստեղծագործության վրա։

## Հեղինակներ
Երգը գրել են ռուս Մաքս Մարտինը, Անտոն Զասլովսկին, Սավան Քոթեջը և Նիկի Մինաժը ձայնագրվել են Բիբերի երրորդ ալբոմում՝ «Believe»: Նիկի Մինաժը նաև համահեղինակ է ռեփային մասի, որը հենց ինքն է կատարում։ Ավելի ուշ Բիբերն ասել է, որ ցանկանում է իր երգերում տեսնել ռեփային մաս։

## Քննադատություններ
Երգի քննադատությունները խառն են եղել։ Լաուր Սասոննան ասել է. «Ջասթինը շարունակում է աճել որպես երգիչ և դառնում է ավելի լավը, բայց նա դեռ կարիք ունի ուսուցչի»։ «Entertainmentwise»-ից Բեքա Լոնգմայրն ասել է, որ երգը շատ տպավորիչ էր և այն համեմատել է Բիբերի «Baby» երգի հետ։

## Երգացանկ

## Հիթ-շքերթներ և հավաստագրեր

### Շաբաթական հիթ-շքերթներ

### Տարեկան հիթ-շքերթներ

## Հավաստագրեր

## Ծանոթագրություններ

Կատեգորիա:2012 երգեր
Սև և սպիտակ (կտավ)

**Սև և սպիտակ** (), լատվիացի նկարիչ Ալեքսանդրա Բելցովայի 1925 թվականին ստեղծած կտավը, որը համարվում է նկարչի վաղ շրջանի գործերից և նրա ամենահայտնի նկարներից մեկը։

Կտավն ունի 100 սմ բարձրություն, 120 սմ լայնություն, նյութը՝ կտավ յուղաներկ։ Գտնվում է Լատվիայի գեղարվեստի ազգային թանգարանում։

## Նկարագրություն
Նկարում պատկերված են երկու կին՝ առաջին պլանում սևամորթ աղջիկն է, հետևի պլանում՝ բազմոցին նստած գեղեցիկ կինը՝ հագին տունիկա, աջ ձեռքին՝ հովհար։ Նա Բիրուտուս Օզոլինասն է, Թաիլանդում իտալացի դիվանագետ Ամադորի կինը, ով որդու հետ միասին հաճախակի էր այցելում Լատվիա։

Նկարում դայակը և Օզոլինասի որդին պատկերված են սենյակում։ Կտավը ստեղծվել է այն ժամանակ, երբ եվրոպական արվեստը գտնվում էր նոր ռեալիզմի, արտ-դեկոյի և նեոռեալիզմի խաչմերուկում։ Նկարն արտացոլում է 20-րդ դարի սկզբում կուբիզմին և աբստրակտ էքսպրեսիոնիզմին հաջորդած վիզուալ իրականության ռեալիստական ձևերը։ Իրատեսական միտումները ողջ Եվրոպայում բնորոշ են եղել 1920-1930-ականներին։

## Ծանոթագրություններ

## Արտաքին հղումներ
*Pārsteigumi un atklājumi izstādē «Vienas gleznas stāsts: Baltā un melnā»

Կատեգորիա:1925 նկարներ
Տիտանների գրոհը (ֆիլմ)

**«Տիտանների գրոհը»** (ճապ.՝ 進撃の巨人 *Shingeki no Kyojin*), ճապոներեն գեղարվեստական ֆիլմ, որը հիմնված է Հաջիմե Իսայամիայի «Տիտանների գրոհը» մանգայի վրա։ Ֆիլմը բաժանված է երկու մասի, առաջին մասը թողարկվել է Ճապոնիայում՝ 2015 թվականի օգոստոսի1-ին, իսկ երկրորդ մասը՝ **«Տիտանների Գրոհը։ Աշխարհի վերջ»** (ճապ. 進撃の巨人 エンド オブ ザ ワールド *Shingeki no Kyojin: Endo obu za Wārudo*) լույս է տեսել 2015 թվականի սեպտեմբերի 19-ին։

## Սյուժե
Հարյուր տարի առաջ մարդկանց ամենասարսափելի մղձավանջը եղել են Տիտանները, որոնք եկել էին անհայտ վայրից։ Նրանք մարդկությանը օգտագործում էին ընդամենը սնունդի համար։ Երբ մարդիկ իրենց քաղաքների շուրջ կառուցեցին Մարիա, Ռոզա և Սինա պատերը, կյանքը փոխվեց, այնտեղ տեղ գտավ անդորրը և անհոգությունը։ Սակայն, ինչպես պարզվեց, ժամանակավորապես։

Ֆիլմի գլխավոր հերսներ Էրեն Յեգերը, Միկասա Աքերմանը և Արմին Արլեթը առաջինն էին, ովքեր հանդիպել էին Հսկա տիտանին (անգլ.՝ Colossus Titan), որի ոտքի հարվածով էլ քաղաքի պատի մեջ մի մեծ անցք է բացվում, որն էլ հնարավորություն է տալիս տիտաններին սողոսկել քաղաք և հագեցնել իրենց մեկ դար տևած արյունի ծարավը։ Էրենը կորցնում է Միկասային, ով պաշտպանում էր երեխաներին, և տիտանների դեմ միայնակ է դուրս գալիս։

Արմինը և Էրենը գնում են Ռոզա պատի մոտ և նամակ են գրում այն բանակին, որը միակն էր, ով կարող էր ոչնչացնել տիտաններին՝ Ուղղահայաց Մանևրելու Սարքավորման միջոցով։ Բազմաթիվ գաղտնիքներ և հանելուկներ, դավաճանություններ և արյուններ, որոնք իզուր են թափվել։

## Դերասաններ
* Հարումա Միուրա — Էրեն Յեգեր
* Կիկո Միջուհարա — Միկասա Աքերման
* Կանատա Հոնգո — Արմին Արլերթ
* Հիրոկի Հասեգավա — Սիկիսիմա
* Տակահիրո Միուրա — Ժան Կիրշտեին
* Նանամի Սակուրաբա — Սաշա Բլաուզ
* Սատորու Մացուո — Սաննագի
* Սյու Վատանաբե — Ֆուկուսի
* Այամե Միսակի — Հիանա
* Ռինա Տակեդա — Լիլ
* Սատոմի Իսիհարա — Հանջի
* Պիեռ Տակի — Սոուդա
* Ջյուն Կունիմուրա — Կուբալ

## Շահույթ
Ֆիլմի առաջին մասի շահույթը կազմել է 30,8 միլիոն դոլար, իսկ երկրորդ մասի շահույթը՝ 15,2 միլիոն դոլար, որը ընդհանուր կազմում է 46 միլիոն դոլար։

## Ծանոթագրություն

## Աղբյուրներ
* ''Attack on Titan, The Movie'' - Պաշտոնական կայքէջ (U.S.)

Կատեգորիա:2010-ականների ֆենտեզի ֆիլմեր
Կատեգորիա:2015 ֆիլմեր
Կատեգորիա:IMAX ֆիլմեր
Կատեգորիա:Ճապոնական ֆանտաստիկ ֆիլմեր
Կատեգորիա:Ճապոներեն ֆիլմեր
Կատեգորիա:Տիտանների գրոհը
Կատեգորիա:Ֆիլմեր ապոկալիպսիսի մասին
Կատեգորիա:2010-ականների ճապոներեն ֆիլմեր
Պոզնանի քաղաքապետարան

250px|մինի|Պոզնանի քաղաքապետարանի շենք
**Պոզնանի քաղաքապետարան** (), քաղաքապետարանի շենք Պոզնանում։

## Պատմություն
Գտնվում է Հին Պոզնանի հին շուկայի հրապարակում։ Ժամանակակից շենքը կառուցվել է 1550-1560 թվականներին Վերածննդի ճարտարապետության ոճով ճարտարապետ Ջովանի Բատիսա դի Կվադրոյի նախագծով։ Մինչ այդ նույն տարածքում գտնվել է հին քաղաքապետարանի՝ 13-րդ դարում կառուցված շենքը, որը ամբողջությամբ ոչնչացել էր 1536 թվականի հրդեհից հետո։ 1675 թվականին ժամացույցով աշտարակը ոչնչացել է կայծակից, սակայն վերականգնվել է 1690 թվականին։ Նրա բարձրությունը 90 մ է եղել։ 1725 թվականին շենքին նոր աղետ է պատուհասում. վերին մասը ավերվում է փոթորկից։ 1781-1784 թվականներին կատարվում են վերականգնման աշխատանքներ՝ ներառելով կլասիցիզմին բնորոշ տարրեր։ 1910-1913 թվականների գերմանական օկուպացիայի ժամանակ շենքի ճարտարապետական ոճում հայտնվում են գերմանական ճարտարապետության տարրեր։ Ավելացվում են նոր հարկեր։

Քաղաքապետարանը քաղաքի վարչական շենքն է եղել մինչև 1939 թվականը։ 1945 թվականին Պոզնանի ճակատամարտում քաղաքապետարանը լրջորեն վնասվել է։ Վերականգնողական աշխատանքները ձգվել են մինչև 1950-ական թվականների կեսերը։ Այդ ընթացքում շենքում վերականգնել են նրա նախնական տեսքի շատ տարրեր։ Ներկայումս Պոզնանի քաղաքապետարանը թանգարան է։

## Պատկերասրահ

File:Stary Rynek w Poznaniu widok6.JPG|Տեսքը հյուսիս-արևելքից
File:Poznan 28 ratusz.jpg|Կամարաշար
File:Poznan 10-2013 img10 Town hall.jpg|Քաղաքապետարանի տեսք
File:Poznan Ratusz Wn 241-19.jpg|Բուխարի սրահներից մեկում
File:Poznan Ratusz Sala 241-03.jpg|Պոնիատովսկու արձանը
File:Poznan Ratusz Wielka Sien 242-28.jpg|Վերածննդի ոճով ստուկկոն


## Ծանոթագրություններ

## Արտաքին հղումներ
* Պոզնանի քաղաքապետարանի շենք

Կատեգորիա:Լեհաստանի ճարտարապետություն
Կատեգորիա:Լեհաստանի ռատուշաներ
Կատեգորիա:Պոզնանի շենքեր և շինություններ
Help! (այլ կիրառումներ)

**Help!** եզրը կարող է վերաբերել․
* Help! - The Beatles խմբի հինգերորդ ստուդիական ալբոմը՝ թողարկված 1965 թվականին
* Help! - բրիտանական The Beatles խմբի երգերից, 1965 թ․ ֆիլմի և վերջինիս սաունդթրեք ալբոմի գլխավոր երգն է
Ֆրոլիխա (այլ կիրառումներ)

**Ֆրոլիխա** անվանումը կարող է վերաբերել հետևյալ գետերին․
* Ֆրոլիխա - գետ Ռուսաստանում, հոսում է Վոլոգդայի մարզում
* Ֆրոլիխա - գետ Ռուսաստանում, հոսում է Կեմերովոյի մարզում և Նովոսիբիրսկի մարզում
Ֆրոզինոնե (այլ կիրառումներ)

**Ֆրոզինոնե** անվանումը կարող է վերաբերել Իտալիայի հետևյալ բնակավայրերին․
* Ֆրոզինոնե - գավառ Իտալիայում, Լացիո մարզում
* Ֆրոզինոնե - կոմունա Իտալիայում, գտնվում է Լացիո շրջանում՝ Ֆրոզինոնե պրովինցիայում
Ախալի Սվիր

**Ախալի Սվիր** (), գյուղ Վրաստանում։ Գտնվում է Իմերեթի մարզի Զեստափոնի շրջանում։

## Դիրք
Գյուղը գտնվում է ծովի մակարդակից 122 մետր բարձրության վրա։ Շչջկենտրոն Զեստափոնից հեռու է 14 կմ։

## Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 367 մարդ, մեծամասնությունը՝ վրացիներ։

## Տրանսպորտ
Գյուղը շրջկենտրոն Զեստափոնի հետ կապված է ավտոխճուղով։ Տարածքով է անցնում Թբիլիսի-Բաթում երկաթուղին։

Ամենամոտ օդանավակայանը գտնվում է Քութայիս քաղաքում։

## Ծանոթագրություններ

Կատեգորիա:Զեստափոնի շրջան
Կատեգորիա:Վրաստանի գյուղեր
Ֆրանկենվինի (այլ կիրառումներ)

**Ֆրանկենվինի** եզրը կարող է վերաբերել․ 
* Ֆրանկենվինի - 1984 թվականի ռեժիսոր Թիմ Բարթոնի թվով երկրորդ կարճամետրաժ գեղարվեստական ֆիլմը
* Ֆրանկենվինի - 2012 թվականի ռեժիսոր Թիմ Բարթոնի 3D ստոպ֊կադր-ֆենտեզի ֆիլմ
Նախագահի մահը (ֆիլմ, 1977)

**Նախագահի մահը** (), լեհական գեղարվեստական պատմաֆիլմ՝ նկարահանված 1977 թվականին ռեժիսոր Եժի Կավալերովիչի կողմից։ Լեհական կինոյի դասական նմուշներից է։ Բեռլինի 28-րդ կինոփառատոնում ֆիլմն արժանացել է «Արծաթե արջ» մրցանակի։ Այն ներկայացվել է նաև Օսկար մրցանակի *Լավագույն օտարալեզու ֆիլմ* անվանակարգում ընդգրկվելու համար, սակայն չի ընդունվել։

## Սյուժե
Ֆիլմում պատմվում է Լեհաստանի առաջին նախագահ Գաբրիել Նարուտովիչի կյանքի ու կարիերայի վերջին շրջանի մասին։ 1922 թվականի դեկտեմբերի 9-ին ընտրվելով Լեհաստանի նախագահ՝ նա այդ պաշտոնն զբաղեցրել է ընդամենը 5 օր՝ դեկտեմբերի 11-ից մինչև 16-ը։

Նորընտիր նախագահի երդման արարողության ժամանակ ազգայնական տրամադրություններ ունեցող լեհերը ելույթներ են ունենում ու ցույցեր անցկացնում։ 1922 թվականի դեկտեմբերի 16-ին Գաբրիել Նարուտովիչը մասնակցում է Վարշավայի «Զակսենտա» պատկերասրահում անցկացվող նկարչական ցուցահանդեսի բացմանը։ Միջոցառման ժամանակ նրա վրա կրակում է նկարիչ, ֆանատիկոս Էլիգիուշ Նևյադոմսկին։

## Դերերում
* Զդզիսլավ Մրոժևսկի – *Գաբրիել Նարուտովիչ*
* Մարեկ Վալչևսկի – *Էլիգիուշ Նևյադոմսկի, նախագահին սպանողը*
* Եժի Դուշինսկի – *մարշալ Յուզեֆ Պիլսուդսկի*
* Տոմաշ Զալիվսկի – *Մացեյ Ռատայ, Սեյմի մարշալ, քաղաքական գործիչ*
* Էդմունդ Ֆետինգ – *գեներալ Յուզեֆ Հալլեր*
* Անջեյ Կրասիցկի – *Անտոնի Կամենսկի*
* Զբիգնև Գեյգեր – *քարտուղար Սոլտիկ*
* Չեսլավ Բիչեսկի – *Յուլիան Նովակ, վարչապետ*
* Եժի Սագան – *Վինցենտի Վիտոս, քաղաքական գործիչ*
* Ջեք Ռեկնից – *Դելագնյու, լրագրող*
* Տադեուշ Տեոդորչիկ
* Տեոդոր Գենդերա

## Մրցանակներ
* 1977 – Գդանսկում անցկացված Լեհական գեղարվեստական ֆիլմերի չորրորդ փառատոնի մրցանակ
* 1977 – Ժյուրիի հատուկ մրցանակ ռեժիսոր Եժի Կավալերովիչին (Գդանսկի կինոփառատոնում)
* 1977 – մրցանակ հնչյունավորման համար հնչյունային օպերատոր Եժի Բլաշչինսկուն (Գդանսկի կինոփառատոնում)
* 1978 – Բեռլինի 28-րդ կինոփառատոնի «Արծաթե արջ» մրցանակ Եժի Կավալերովիչին անձնական ձեռքբերումների համար

## Ծանոթագրություններ

## Արտաքին հղումներ
* «Նախագահի մահը» ֆիլմը Internet Movie Database (IMDb) կայքում 

Կատեգորիա:1977 դրամա ֆիլմեր
Կատեգորիա:1977 ֆիլմեր
Կատեգորիա:Գրական ստեղծագործությունների էկրանավորումներ
Կատեգորիա:Իրական դեպքերի հիման վրա նկարահանված ֆիլմեր
Կատեգորիա:Լեհական դրամա ֆիլմեր
Կատեգորիա:Լեհական կենսագրական ֆիլմեր
Կատեգորիա:Լեհական պատմական ֆիլմեր
Կատեգորիա:Լեհերեն ֆիլմեր
Ֆրայզինգ (այլ կիրառումներ)

**Ֆրայզինգ** անվանումը կարող է վերաբերել Գերմանիայի հետևյալ բնակավայրերին․
* Ֆրայզինգ - Շրջան Գերմանիայի Դաշնային Հանրապետության Բավարիայի երկրամասում
* Ֆրայզինգ - Համայնք Գերմանիայի Դաշնային Հանրապետության հարավ-արևելքում
Ֆորխհայմ (այլ կիրառումներ)

**Ֆորխհայմ** անվանումը կարող է վերաբերել Գերմանիայի հետևյալ բնակավայրերին․
* Ֆորխհայմ - շրջան է Գերմանիայում
* Ֆորխհայմ - կոմունա Գերմանիայի Բադեն-Վյուրթեմբերգ երկրամասում
* Ֆորխհայմ - քաղաք Գերմանիայում, շրջանային կենտրոն, որը գտնվում է Բավարիա երկրամասում
Սերջո Կորբուչի

**Սերջո Կորբուչի** (), իտալացի կինոռեժիսոր, որ առավել հայտնի էր «սպագետտի-վեսթերն» ժանրում նկարահանած ֆիլմերով։

Նա սցենարիստ և կինոռեժիսոր Բրունո Կորբուչիի ավագ եղբայրն է։

## Կենսագրություն

### Կարիերայի վաղ շրջանը
Կորբուչին ծնվել է Հռոմում։ Նա սկսել է իր կարիերիան, սկզբնական շրջանում ցածր բյուջե ունեցող Պեպլում ժանրի ֆիլմեր նկարահանելով։ Նրա առաջին Սպագետի վեսթերն ֆիլմը եղել է 1964 թվականին նկարահանված «Մեծ կանյոնի կոտորածը», որը նա նկարահանել է Սթենլի Կորբեթ կեղծանվան տակ Ալբերտ Բենդի հետ միասին։ 1965 թվականին նա նկարահանում է իր անդրանիկ վեսթերնը, որի միակ ռեժիսորը հենց ինքն է՝ «Մինեսոտայի Քլեյը»։ Այնուամենայնիվ այս ֆիլմերը չեն համարվում Կորբուչիի հաջողված ֆիլմերից, սակայն 1966 թվականին նկարահանված «Ջանգո» ֆիլմը ճանաչում է բերում ռեժիսորին և մինչև օրս համարվում է նրա ամենահաջողված ֆիլմը։ Ջանգոյի դերակատարը Ֆրանկո Ներոն էր, ով հետագայում մի քանի անգամ եւս աշխատում է Կորբուչիի հետ։ Մասնավորապես Կորբուչիի «Վարձկանը» (1968) ֆիլմում Ներոն խաղում է ազգությամբ լեհ Սերգեյ Կովալսկու դերը, երկու տարի անց արդեն Ներոն եւս մեկ անգամ համագործակցում է Կորբուչիի հետ արդեն «Կոմպանյերոս» ֆիլմի համար։

«Ջանգո»-ից հետո Կորբուչիին նկարահանեց բազմաթից այլ սպագետի վեսթերն ֆիլմեր, որը նրան դարձրեց ամենահաջողակ իտալացի վեսթերն ռեժիսորը Սերջիո Լեոնեից հետո, և իհարկե Իտալիայի ամենաբեղմնավոր ռեժիսորներից մեկը։ Այս շրջանում Կորբուչիի ամենահայտնի վեսթերնը «Մեծ լռությունը» (1968), որը ռեժիսորի ամենամռայլ ֆիլմերից է, պատկերում է մի համր հերոսի և հոգեկան շեղվածություն ունեցող հակահերոսի, որոնց շուրջն էլ ծավալվում են ֆիլմի հիմնական իրադարձությունները։

### Հետագա կարիերան
1970-ականներին և 1980-ականներին Կորբուչին հիմնականում նկարահանում է կոմեդիաներ, որոնցից շատերում խաղում է Ադրիանո Չելենտանոն։ Այս ֆիլմերից շատերը հաջողված էին Իտալիայում, սակայն քիչ դեպքերում էին այդ ֆիլմերը ցուցադրվում Իտալիայից դուրս։ Նրա ֆիլմերը լուրջ չէին ընդունվում ժամանակակից կինոքննադատների կողմից, սակայն այնուամենայնիվ նա կարողացավ ձեռք բերել կուլտային կինոռեժիսորի համբավ։

## Ծանոթագրություններ

Կատեգորիա:Իտալացի ռեժիսորներ
Կատեգորիա:Իտալացի սցենարիստներ
Կատեգորիա:Իտալացի կինոռեժիսորներ